《感事寄怀王彦舟侍郎苏景谟大夫 其一》
宋代·黄彦平

藨蓘年仍恶，耕桑命亦微。原头买茶去，江口换鱼归。

顾影行犹畏，全生计已非。五陵游侠客，裘马本轻肥。

作者简介：宋洪州分宁人，字季岑，号次山。黄庭坚族子。徽宗宣和间进士。钦宗靖康初，坐与李纲善贬官。高宗建炎初仕至吏部郎中，出提点荆湖南路刑狱，旋主管亳州明道宫。南渡后数上札子论事，多所建白，其论赏罚一疏，持论尤为平允。有《三余集》。